Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi digitaalisen sisällön saatavuuden, käytettävyyden ja hyödynnettävyyden parantamista Euroopassa koskevasta monivuotisesta yhteisön ohjelmasta /* KOM/2004/0659 lopull. - COD 2004/0025 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi digitaalisen sisällön saatavuuden, käytettävyyden ja hyödynnettävyyden parantamista Euroopassa koskevasta monivuotisesta yhteisön ohjelmasta 2004/0025 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi digitaalisen sisällön saatavuuden, käytettävyyden ja hyödynnettävyyden parantamista Euroopassa koskevasta monivuotisesta yhteisön ohjelmasta 1. TAUSTA Ehdotus toimitettiin Euroopan parlamentille ja neuvostolle (asiakirja KOM(2004) 96 lopullinen - 2004/0025 COD): // 17. helmikuuta 2004 Euroopan talous- ja sosiaalikomitean lausunto: // 29. huhtikuuta 2004 Euroopan parlamentin lausunto ensimmäisessä käsittelyssä: // 22. huhtikuuta 2004 Muutetun ehdotuksen toimituspäivä: // 30. huhtikuuta 2004 Yhteisen kannan vahvistamispäivä: // 24. syyskuuta 2004. 2. KOMISSION EHDOTUKSEN TAVOITE Ehdotetulla ohjelmalla pyritään parantamaan eurooppalaisen digitaalisen sisällön uudelleenkäytön edellytyksiä. Se on suunnattu sellaisille digitaalisen sisällön markkinoiden osa-alueille, joilla kehitys on ollut hidasta ja joilla pelkät markkinavoimat eivät ole riittäneet optimoimaan tuloksia taloudellisen kasvun, työpaikkojen luomisen, innovaation ja kuluttajien valinnanvaran suhteen. Näihin osa-alueisiin kuuluu myös julkisen sektorin tieto - erityisesti paikkatieto, koulutusmateriaali ja kulttuurisisältö. 3. YHTEISTÄ KANTAA KOSKEVAT HUOMAUTUKSET 3.1. Yleiset huomautukset Komissio toteaa, että neuvosto on päässyt yksimieliseen sopimukseen. Neuvoston yhteinen kanta sisältää olennaisilta osin parlamentin esittämät tarkistukset. Lisäksi siinä ehdotetaan komission alkuperäiseen ehdotukseen muutamia lisämuutoksia, joista yksi koskee ohjelman budjetin määrää. 3.2. Komission kanta Euroopan parlamentin ensimmäisessä käsittelyssä hyväksymiin tarkistuksiin Parlamentti ehdotti 16:tta tarkistusta. Komissio hyväksyi ne kaikki. 3.2.1. Komission hyväksymät tarkistukset, jotka on sisällytetty yhteiseen kantaan Yhteiseen kantaan on sisällytetty seuraavat parlamentin tarkistukset, jotkin niistä parlamentin esittämässä muodossa ja jotkin uudelleenmuotoiltuina: Tarkistuksella 1 täsmennetään, mitä tarkoitetaan digitaalisen sisällön sidosryhmillä. Neuvoston yhteisessä kannassa korostetaan lisäksi pk-yritysten merkitystä. Tarkistuksilla 2, 3, 4, 5, 11, 12, 13, 14, 15 ja 16 selkeytetään yksittäisiä tavoitteita koskevaa tekstiä. Neuvoston yhteisessä kannassa on hyödyllisiä toimituksellisia lisäselvennyksiä, jotka parantavat tekstin täsmällisyyttä. Tarkistuksissa 6, 8, 9 ja 10 ehdotetaan tekstin muuttamista siten, että varmistetaan vuotuisten määrärahojen yhteensopivuus rahoitusnäkymien kanssa. Lisäksi, kuten seuraavassa kohdassa todetaan, neuvoston yhteisessä kannassa edellytetään, että komissio antaa toimintalinjojen toteuttamisesta kertomuksen viimeistään vuoden 2006 puolivälissä. Tarkistuksessa 7 ehdotetaan, että komissio toimittaa määrällisen ja laadullisen arviointinsa tulokset - mahdollisesti tarvittavine ehdotuksineen päätöksen muuttamiseksi - Euroopan parlamentille ja neuvostolle. Tulokset on toimitettava ennen kuin esitykset Euroopan unionin yleiseksi talousarvioksi varainhoitovuosiksi 2007 ja 2009 esitellään. 3.3. Neuvoston lisäämät uudet säännökset Neuvosto on yhteisessä kannassaan tehnyt seuraavat muutokset: 3.3.1. Johdanto-osa Johdanto-osan 2, 8 ja 10 kappaleet: vähäisiä sanamuodon muutoksia. Johdanto-osan 5 ja 6 kappaleet: toimituksellisia muutoksia, joilla korostetaan pk-yritysten osallistumisen merkitystä ja lisätään maininta henkilöistä, joilla on erityistarpeita. Johdanto-osan 9 kappale: tässä uudessa johdanto-osan kappaleessa neuvosto toistaa, kuinka tärkeitä vakaat liiketoimintamallit ovat pyrittäessä saamaan parempi taloudellinen tuotto digitaalisen sisällön saatavuuteen ja uudelleenkäyttöön perustuvista palveluista. Johdanto-osan 14 kappale: toimituksellisia muutoksia, joilla johdanto-osan kappale yhdenmukaistetaan 4 artiklaan ehdotettujen muutosten kanssa. Johdanto-osan 16 kappale: tähän on lisätty alaviite, jossa annetaan tekstissä mainitun toimielinten välisen sopimuksen viitetiedot. 3.3.2. Artiklat 1 artikla: hyödyllisiä toimituksellisia selvennyksiä. 2 artikla: tekstin oikeudellista täsmällisyyttä on parannettu. 3 artikla: neuvosto toistaa, että on tärkeää toteuttaa ohjelma yhteistyössä jäsenvaltioiden kanssa ja koordinoidusti muiden asiaan liittyvien yhteisön politiikkojen kanssa. Neuvosto ehdottaa lisäksi, että ohjelmakomitea arvioi hankkeet, joissa yhteisön arvioitu rahoitusosuus on vähintään miljoona euroa. 4 artikla: neuvosto ehdottaa hallintokomitean käyttöä. 5 artikla: neuvoston kanta sisältää joitakin toimituksellisia muutoksia ja siinä ehdotetaan, että komissio antaa toimintalinjojen toteuttamisesta kertomuksen viimeistään vuoden 2006 puolivälissä eikä viimeistään tammikuussa 2007, kuten parlamentti oli ehdottanut. 6 artikla: neuvosto ehdottaa ohjelman toimien toteuttamiselle 135 miljoonan euron rahoituspuitteita. 3.3.3. Liite I Neuvosto ehdottaa joitakin toimituksellisia muutoksia, jotka liittyvät edellä lueteltuihin muutoksiin. 3.3.4. Liite III Neuvosto ehdottaa hienoista muutosta kustannusten ohjeelliseen jakautumiseen. 4. PÄÄTELMÄ Komissio katsoo, että neuvoston yhteinen kanta ei olennaisilta osin muuta komission ehdotuksen tavoitteita ja soveltamisalaa.